  Виталий Пронин «Удмурт кенеш» огазеяськонлэн Яр ёросысь ёзэныз Валентина Дементьева кыкетӥ арзэ гинэ кивалтэ, нош тыршемезлэн пайдаез шӧдӥське ни. Азьвыл аръёсы удмурт кылэз, пе, гуртъёсын гинэ кылылод вал, нош табере Ярысь ульчаосын но анай кылынымы вераськисьёсты пумиталод. Туннэ нуналлы ёросысь 7 школаын, Туканпиысь, Никольскысь но Бадӟымгуртысь нылпи садъёсын удмурт кылэз дышето.Яр ёросысь удмуртъёслэн азьветлӥсьёссы толэзьлы быдэ котырес ӝӧк сьӧры люкаськыло но сюлэмшугъяськытӥсь ужпумъёссэс эскеро. Валентина Дементьевалэн нырысетӥ юрттӥсьёсыз луо Любовь Куртеева, Августа Хрулёва но Алевтина Британ. Куинетӥез сярысь нимысьтыз шуныт кылъёс верало. Алевтина Васильевна, удмуртэн но ӟучен сяна, капчиен вераське на немец но украин кылъёсын. Тӥни кинлэсь адӟем кароно ӟучомыны кутскем удмуртъёслы. Кыл тодэм нянь уг куры шуыса, калыкын юнме вераллямтэ.Валентина Емельянова. Теги: Удмурткенеш Яр  